26/10/2022 | Administración LocalMunicipal
Lousame
Taxa por dereitos de exame e a ordenanza fiscal reguladora

O Co ncello de Lousame, na sesión extraordinaria que tivo lugar o día 26/08/2022, acordou a aprobación inicial da imposición da Taxa por dereitos de exame e a ordenanza fiscal reguladora da mesma. Aperturouse un período de información pública, mediante anuncio publicado no Taboleiro da sede electrónica o día 29/08/2022 e no Boletín Oficial da Provincia núm.166 do 01/09/2022. Dito período de información pública rematou o día 17/10/2022, sen que conste presentada ningún tipo de suxerencia ou reclamación. Por este motivo, enténdese elevado a definitivo o acordo plenario do día 26/08/2022, que até ese momento era provisional. A Ordenanza Fiscal entrará en vigor coa súa publicación no Boletín Oficial da Provincia, tal e como establece o artigo 70 da LRBRL e artigo 17 do TRLRFL. Contra o acordo definitivo de aprobación da Ordenanza Fiscal, conforme ao artigo 19 do TRLRFL, poderase interpoñer recurso contencioso-administrativo, no prazo de 2 meses contados a partir do día seguinte ao da publicación deste anuncio no Boletín Oficial da Provincia. O texto íntegro da Ordenanza Fiscal reguladora da Taxa por dereitos de exame é o seguinte, que se fai público no cumprimento do artigo 17.4 do TRLRFL: No uso das facultades conferidas polos artigos 4 e 106 da Lei 7/1985, do 2 de abril, reguladora das Bases do Réxime Local e de conformidade co disposto nos artigos 15 a 19, 20.4 e 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, establécese a taxa por dereitos de exame. Constitúe o feito impoñible da taxa, a actividade técnica e administrativa conducente á selección do persoal funcionario e laboral entre as persoas que soliciten participar nas correspondentes probas de acceso ou de promoción aos Corpos ou Escalas de funcionarios ou ás categorías de persoal laboral convocadas por este Concello. Serán suxeitos pasivos da taxa as persoas físicas que soliciten a inscrición como aspirantes nas probas selectivas ás que se refire o artigo 2.4.1.- A devindicación da taxa producirase no momento da solicitude de inscrición nas probas selectivas.4.2.- A dita solicitude de inscrición non se tramitará mentres non se faga efectivo o importe da taxa, nos termos previstos no artigo 6 desta O rdenanza.5.1. As taxas que corresponde satisfacer polos servizos regulados nesta Ordenanza, serán as seguintes: 5.2. Ás taxas anteriores seralle de aplicación a seguinte redución: Do 100 por 100, naqueles supostos nos que o suxeito pasivo sexa unha persoa que figura como demandante de emprego, cunha antigüidade mínima de 6 meses, referida á data de publicación da convocatoria das probas selectivas de que se trate. Para a aplicación desta redución, o suxeito pasivo deberá acreditar as circunstancias descritas no parágrafo anterior, mediante presentación de certificado de desemprego, emitido polo Instituto Nacional de Emprego ou, no seu caso, polo Servizo Rexional de Emprego que corresponda.6.1.- A taxa regulada nesta Ordenanza esixirase en réxime de autoliquidación. Os suxeitos pasivos deberán practicar autoliquidación, nos impresos habilitados ao efecto polo Concello e realizar o seu ingreso en calquera entidade bancaria autorizada, antes ou simultaneamente á presentación da correspondente solicitude de inscrición; e en todo caso, dentro do prazo de presentación de solicitudes. Non se admitirá o pagamento da taxa fóra do prazo de presentación de solicitudes. A falla de pagamento da taxa no prazo anterior, determinará a inadmisión do aspirante nas probas selectivas, de tal xeito que xa non se terá en conta a súa solicitude para a formación da listaxe provisional de admitidos e excluídos.6.2.- Á solicitude de inscrición deberá acompañarse, en todo caso, copia da autoliquidación, debidamente ingresada. No caso de que o suxeito pasivo sexa unha das persoas ás que se refire o artigo 5.2 desta Ordenanza, deberá achegar a documentación que no mesmo se indica.6.3.- Cando por causas non imputables ao suxeito pasivo, a actividade técnica e/ou administrativa que constitúe o feito impoñible da taxa non se realice, procederá a devolución do importe correspondente. Polo tanto, non procederá devolución algunha da taxa nos supostos de inadmisión ou exclusión das probas selectivas por causas imputables ao interesado. Non se concederán máis exencións ou bonificación que as expresamente previstas nas leis ou as derivadas da aplicación de Tratados Internacionais. En todo o relativo a infraccións e sancións tributarias e as súas distintas cualificacións, así como as sancións que ás mesmas corresponda, serán de aplicación as normas xerais establecidas na vixente Lei Xeral Tributaria. A presente Ordenanza Fiscal entrará en vigor o día seguinte ao da súa publicación no Boletín Oficial da Provincia. Lousame, a 19 de outubro de 2022 A Alcaldesa, Mª Teresa Villaverde Pais